stanford-oval/wikipedia huggingface dataset:
Jason Watkins

Jason Watkins (s. 1966 Albrighton, Shropshire) on brittiläinen näyttelijä, joka tunnetaan monista televisiosarjoista. Hän on voittanut parhaan miesnäyttelijän Bafta-palkinnon vuonna 2015.
Watkins esitti pääministeri Harold Wilsonia suositun Netflix-sarja The Crownin kolmannella tuotantokaudella (2019). Lisäksi hän on näytellyt esimerkiksi sarjoissa Kyllä BBC hoitaa, Line of Duty, McDonald & Dodds ja Perienglantilainen skandaali. Filmirooleja hänellä on ollut muun muassa elokuvissa Suuria toiveita (1988), Wild Child (2008), Hampstead (2017) ja The Man Who Killed Don Quixote (2018).
Aiheesta muualla

Jason Watkins Internet Movie Databasessa. (englanniksi)
Jisr al-Shughur

| Jisr al-Shughur |
| --- | --- |
 Jisr al-Shughur
 Koordinaatit: 35°48′51″N, 36°19′12″E 
Valtio:  Syyria
Maakunta:  Idlib
Väkiluku (2004):  39 917
Infobox OKVirheellinen NIMI-arvo: 
Jisr al-Shughur on kaupunki Syyrian pohjoisosassa Idlibin maakunnassa. Sen asukasluku oli vuoden 2004 väestönlaskennan mukaan 39 917. Syyrian sisällissodan sytyttyä islamistitaistelijat ovat hallinneet kaupunkia vuodesta 2015.
Maantiede

Jisr al-Shughur sijaitsee Pohjois-Syyriassa Orontesjoen varrella. Ympäröivä seutu on vuoristoista ja hankalakulkuista, mutta kaupunki on ollut tärkeä joenylityspaikka.
Historia

Historiallisesti nykyisen kaupungin kohta on ollut strategisesti tärkeä ylityskohta Orontesin varrella ja kulkureitti Syyrian rannikolta kohti sisämaata. Joskus nykyisen paikan on esitetty olevan Ptolemaioksen mainitsema Seleucia ad Belum, tai mahdollisesti Antoniuksen Itineraarissa esiintyvä paikka Niaccuba. Arabimaantieteilijät ovat liittäneet paikan tai tarkemmin joen siellä ylittämän sillan nimeen Kashfahan, jolla käytiin taisteluita roistiretkeläisten vastaan. Varmuutta ei kuitenkaan ole, koska paikkaa kuvailtiin vain hyvin ylimalkaisesti. Noin 6 kilometriä kaupungista luoteeseen sijaitsee Antiokan ruhtinaan rakennuttama linna, jonka Saladin valtasi vuonna 1188. Mahdollisesti mamelukkien valtakaudella paikkaa alkoivat käyttää välietappina hadžille Anatoliata kulkevat pyhiinvaeltajat. Viereinen linna toimi hallinnollisena keskuksena, mutta menetti lopulta strategisen merkityksensä, jolloin kaupunki siirtyi linnalta joen ylittäneen sillan viereen. Osmanien valtakunnan kaudella oli karavaaniseralji ja moskeija.
Sittemmin itsenäisessä Syyriassa kaupunki tuli tunnetuksi hallinnon vastaisesta liikehdinnästään. Esimerkiksi maaliskuussa 1980 150–200 paikallista kuoli mielenosoituksista käyntiin lähteneissä yhteenotossa turvallisuusjoukkojen kanssa. Syyrian sisällissodan sytyttyä vuonna 2011 kaupunki oli jonkin aikaa suurin hallituksen joukkojen käsissä ollut kaupunki Idlibin maakunnassa. Islamistiset ryhmittymät, kuten al-Nusra, valtasivat sen huhtikuussa 2015.
Väestö

Jisr al-Shughurin asukasluku oli vuoden 2004 väestönlaskennan mukaan 39 917. Sen asukkaat ovat pääasiassa konservatiivisia sunnimuslimeja.
Paikallinen tori.
Jairiipi

| Jairiipi |
| --- | --- |
Valtiot:  Suomi
Paikkakunta:  Pello
Koordinaatit:  66°48′56″N, 24°10′42″E
Vesistöalue ja valuma-alueen tietoja
Laskujoki:  Siltaoja 
Järvinumero:  67.945.1.002
Mittaustietoja
Pinnankorkeus:  116,3 m  
Rantaviiva:  0,478 km  
Pinta-ala:  1,099 ha  
Saaria:  ei saaria 
 fiJairiipi 
Jairiipi  on Lapissa Pellossa Saukkoriivin kylän lähellä sijaitseva lampi.
Maantietoa

Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Saariojan valuma-alueeseen (67.945) se kuuluu. Lammen vedenpinnan korkeus on 116,3 metriä mpy.
Jean Marsh

Jean Marsh vuonna 2009.
Jean Lyndsey Torren Marsh (s. 1. heinäkuuta 1934 Lontoo, Iso-Britannia) on brittiläinen näyttelijä ja käsikirjoittaja. Hän oli yksi pääosanäyttelijöistä televisiosarjassa Kahden kerroksen väkeä, jonka hän loi yhdessä Eileen Atkinsin kanssa. Marsh näytteli sarjassa sisäkkö Rose Buckia ja voitti suorituksestaan parhaan naisnäyttelijän Emmy-palkinnon vuonna 1975. Hän uusi roolinsa myös sarjan uusintaversiossa 2010–2012.
Marsh esiintyi 1950- ja 1960-luvuilla useissa brittiläisissä ja yhdysvaltalaisissa tv-sarjoissa, kuten Hämärän rajamailla, Pyhimys, Minä vakooja ja UFO. Vuosina 1982–1983 hän esitti Roz Keithiä yhdysvaltalaisessa sitcomissa 9 to 5. Marsh on myös esiintynyt moneen kertaan Doctor Who -sarjassa.
Marsh on näytellyt muun muassa elokuvissa Kleopatra, Charlie Bubbles – haihattelija, Frenzy, Kotka on laskeutunut ja Oz – ihmeiden maailma.
1990-luvulla Marsh oli Atkinsin kanssa tekemässä BBC:n draamasarjaa Muotitalo (House of Eliott). Myöhemmin hän on esiintynyt muun muassa sarjoissa Holby Cityn sairaala, Tohtorit ja Grantchester.
Marsh oli naimisissa näyttelijä Jon Pertween kanssa vuosina 1955–1960.
Italian A1-liiga

| Italian A1-liiga |
| --- | --- |
Laji:  Lentopallo
Maa(t):  Italia
Perustettu:  1946
Joukkueita:  14
Hallitseva mestari:  Lube Civitanova
Eniten mestaruuksia:  Modena (12)
Sivusto:  Legavolley
Italian A1-liiga on miesten lentopallon korkein sarjataso Italiassa.
Sarjajärjestelmä

A1-liigassa pelaa 14 joukkuetta, jotka pelaavat toisiaan vastaan kaksi kertaa runkosarjassa. Molemmat joukkueet kohtaavat toisensa kerran kotikentällään ja kerran vieraskentällä. Kahdeksan runkosarjan parasta joukkuetta selviytyy pudotuspeleihin, joissa lopulta ratkaistaan mestari paras viidestä -järjestelmällä. Pudotuspeleissä runkosarjan ykkönen kohtaa kahdeksanneksi sijoittuneen, kakkonen seitsemänneksi sijoittuneen ja niin edelleen. Sijoille 9–10 sijoittuneet joukkueet säilyttävät sarjapaikkansa suoraan ja sijoille 11–12 sijoittuneet joukkueet karsivat sarjapaikastaan A2-liigan parhaiden kanssa.
Historia

Italian A1-liiga pelattiin historian ensimmäisen kerran kaudella 1945-1946 jolloin voittajaksi selviytyi Robur Ravenna. Ravenna voitti A1-liigan mestaruuden viidesti peräkkäin liigan alkuvuosien aikana kunnes Ferrovieri Parma pysäytti joukkueen voittokulun. Nykyisin eniten A1-liigan mestaruuksia on vienyt Cimone Modena joka on voittanut palkinnon peräti kaksikymmentäyksi kertaa.
Joukkueet kaudella 2009–2010

Bre Banca Lannutti Cuneo
Yoga Forlí
Andreoli Latina
Esse-Ti Carilo Loreto
Lube Banca Marche Macerata
Trenkwalder Modena
Acqua Paradiso Monza
RPA-LuigiBacchi.it Perugia
Copra Morpho Piacenza
Aran Cucine Abruzzo Pineto
Prisma Taranto
Itas Diatec Trentino
Sisley Treviso
Tonno Callipo Vibo Valentia
Marmi Lanza Werona
Suomalaiset Italiassa > Italian A1-liigassa pelanneet seuraavat suomalaiset miespelaajat

Mikko Esko, Padova
Simo-Pekka Olli, Padova
Matti Hietanen, Mantano (Padova)
Konstantin Shumov, Taranto Volley
Jari Tuominen, Monza (2009-10)
Urpo Sivula, Monza (2009-10)
Petteri Laurila, Modena (1997–2002, 2004–2005)
Tuomas Sammelvuo, Cuneo & Piacenza (2000–2003)
Janne Heikkinen, Taranto (1999–2001, 2002–2003, 2004–2006)
Miika Heikkinen, Padova (2003–2004)
Jouni Parkkali, Belluno (1981–1985)
Arto Hanni, Padova & Parma (1999–2002, 2003–2004)
Mauri Leppänen, Milano (1983-1986)
Jukka Savio, (80-luvun taitteessa)
Muuta

Suomalaisia menestyjiä ovat Italian liigassa olleet muun muassa Petteri Laurila, Riikka Lehtonen, Tuomas Sammelvuo sekä Jouni Parkkali.
Petteri Laurila on ainoana suomalaisena miespelaajana voittanut liigan mestaruuden; hän voitti A1-liigan mestaruuden kaudella 2002 Cimone Modenan joukkueessa. Lisäksi Laurila voitti A2-liigan ja A2-liigan cupin mestaruudet kaudella 1999.
Riikka Lehtonen on´ainoa suomalainen naispelaaja, joka on menestynyt Italiassa. Lehtonen voitti Italian A1-liigan kaudella 2006 Bergamon joukkueessa ja juhli samana vuonna myös Italian Cupin voittoa.
Maajoukkueen pitkäaikainen kapteeni Tuomas Sammelvuo on voittanut Piacenzan joukkueen kanssa Italian A1-liigan cupin sekä arvostetun CEV Cupin samassa joukkueessa vuonna 2002.
Jouni Parkkali pelasi Italiassa 80-luvun alussa. Hänet valittiin historiallisesti liigan kolmanneksi parhaimmaksi pelaajaksi vuonna 1984. Hän voitti myös Italian cupin hopeaa vuonna 1982.
Voittajat miehissä > Italian A1-liigan ja Italian cupin voittajat

| Kausi | A1-liiga | Italian cup |
| --- | --- | --- |
2015-2016: Modena
| 2014-2015 | Itas Diatec Trentino | Modena |
| 2013-2014 | Lube Macerata | Copra Piacenza |
2012-2013: Itas Diatec Trentino
| 2011-2012 | Lube Macerata | Itas Diatec Trentino |
| 2010-2011 | Itas Diatec Trentino | Bre Banca Lannutti Cuneo |
| 2009-2010 | Bre Banca Lannutti Cuneo | Itas Diatec Trentino |
| 2008-2009 | Copra Piacenza | Lube Macerata |
| 2007-2008 | Itas Diatec Trentino | Lube Macerata |
2006–2007: Sisley Treviso
| 2005–2006 | Lube Macerata | Bre Banca Lannutti Cuneo |
2004–2005: Sisley Treviso
2003–2004: Sisley Treviso
| 2002–2003 | Sisley Treviso | Lube Macerata |
| 2001–2002 | Pallavolo Modena | Bre Banca Lannutti Cuneo |
| 2000–2001 | Sisley Treviso | Lube Macerata |
| 1999–2000 | Roma Volley | Sisley Treviso |
| 1998–99 | Sisley Treviso | Bre Banca Lannutti Cuneo |
| 1997–98 | Sisley Treviso | Pallavolo Modena |
1996–97: Pallavolo Modena
| 1995–96 | Sisley Treviso | Bre Banca Lannutti Cuneo |
1994–95: Pallavolo Modena
| 1993–94 | Sisley Treviso | Pallavolo Modena |
| 1992–93 | Maxicono Parma | Sisley Treviso |
1991–92: Maxicono Parma
1990–91: Il Messaggero Ravenna
1989–90: Maxicono Parma
1988–89: Panini Modena
1987–88: Panini Modena
| 1986–87 | Panini Modena | Santal Parma |
1985–86: Panini Modena
| 1984–85 | Mapier Bologna | Panini Modena |
| 1983–84 | Kappa Torino | Bartolini Bologna |
1982–83: Santal Parma
1981–82: Santal Parma
| 1980–81 | Robe di Kappa Torino | Edilcuoghi Sassuolo |
| 1979–80 | Klippan Torino | Panini Modena |
| 1978–79 | Klippan Torino | Panini Modena |
| 1977–78 | Paoletti Catania | - |
| 1976–77 | Federlazio Roma | - |
| 1975–76 | Panini Modena | - |
| 1974–75 | Ariccia | - |
| 1973–74 | Panini Modena | - |
| 1972–73 | Ruini Firenze | - |
| 1971–72 | Panini Modena | - |
| 1970–71 | Ruini Firenze | - |
| 196–-70 | Panini Modena | - |
| 1968–69 | Pallavolo Parma | - |
| 1967–68 | Ruini Firenze | - |
| 1966–67 | Virtus Bologna | - |
| 1965–66 | Virtus Bologna | - |
| 1964–65 | Ruini Firenze | - |
| 1963–64 | Ruini Firenze | - |
| 1962–63 | Avia Pervia Modena | - |
| 1962 | Interauto Avia Pervia Modena | - |
| 1961 | Ciam Villa D'Oro Modena | - |
| 1960 | Avia Pervia Modena | - |
| 1959 | Avia Pervia Modena | - |
| 1958 | Ciam Villa D'Oro Modena | - |
| 1957 | Avia Pervia Modena | - |
| 1956 | Crocetta Modena | - |
| 1955 | Minelli Modena | - |
| 1954 | Minelli Modena | - |
| 1953 | Minelli Modena | - |
| 1952 | Robur Ravenna | - |
| 1951 | Ferrovieri Parma | - |
| 1950 | Ferrovieri Parma | - |
| 1949 | Robur Ravenna | - |
| 1948 | Robur Ravenna | - |
| 1947 | Robur Ravenna | - |
| 1946 | Robur Ravenna | - |
Janjaweed

Janjaweed-sotilas.
Janjaweed (arab. جنجويد‎) tarkoittaa Sudanissa toimivia arabien, pääasiassa baggara-paimentolaiskansan ihmisistä koostuvia aseellisia joukkoja. Tarkkaa määritelmää siitä, ketkä kuuluvat janjaweediin, ei ole. Vuodesta 2003 janjaweed-joukot ovat olleet eräs Darfurin konfliktin merkittävimmistä toimijoista. Sudanin hallitus tukee janjaweedien toimintaa, samoin EU niin sanotun Khartoumin prosessin kautta. Janjaweedit ovat raiskanneet laajamittaisesti alueen naisia ja täten saaneet väestössä aikaan sekasortoa ja hajaannusta.
Aiheesta muualla

Washington Post: 5 Truths About Darfur
Jalkapallon Maakuntasarjan kausi 1938

| Maakuntasarjan kausi 1938 |
| --- | --- |
Ylempi sarjataso:  Itä-Länsi-sarja
  ← 1937 :  1939 → 
Jalkapallon maakuntasarja vuonna 1938 pelattiin cup-systeemin mukaisesti. Ensin suoritettiin piireissä karsinnat alueellisiin loppukamppailuihin pääsystä, minkä jälkeen Palloliitto järjesti loput ottelut. Lohkovoittajiksi selvisivät Helsingin Pallo-Pojat, Vaasan Pallo-Veikot, Viipurin Pallokerho ja Jyväskylän Palloilijat. Lohkovoittajat ja PIF, HIK, TKV, PoKä, Isku, MP nousivat 1939 Itä-Länsi-sarjaan. Täydennykseksi nostettiin myös KaPa, KPV, LPM, OPS, Tor ja ViPS. Pohjois-Suomen joukkueet eivät osallistuneet maakuntasarjaan, vaan ne pelasivat Pohjois-Suomen mestaruudesta. Mestaruuden voitti Oulun Palloseura.
Ottelut > Itä > Eteläinen

| Joukkue #1 | Tulos | Joukkue #2 |
| --- | --- | --- |
| Heinolan Isku | 3-4 | Viipurin Pallokerho |
Ottelut > Itä > Pohjoinen

| Joukkue #1 | Tulos | Joukkue #2 |
| --- | --- | --- |
| Jyväskylän Palloilijat | 5-0 | Mikkelin Palloilijat |
| Värtsilän Teräs | 2-4 | Jyväskylän Palloilijat |
Ottelut > Länsi > Eteläinen

| Joukkue #1 | Tulos | Joukkue #2 |
| --- | --- | --- |
| Hangö IK | 1-4 | Pargas IF |
| Pargas IF | 1-2 | Pallo-Pojat |
Ottelut > Länsi > Pohjoinen

| Joukkue #1 | Tulos | Joukkue #2 |
| --- | --- | --- |
| Vaasan Pallo-Veikot | 4-0 | Porin Kärpät |
| Tampereen Kisa-Veikot | 2-9 | Vaasan Pallo-Veikot |
Jean Martinon

Jean Martinon vuonna 1953.
Jean Martinon (10. tammikuuta 1910 – 1. maaliskuuta 1976) oli ranskalainen kapellimestari ja säveltäjä. Hän syntyi Lyonissa ja opiskeli Pariisin konservatoriossa. Hän toimi muiden muassa Chicagon sinfoniaorkesterin, Ranskan kansallisorkesterin ja Israelin filharmonisen orkesterin ylikapellimestarina.
Martinon oli toisen maailmansodan veteraani. Hänen omiin sävellyksiinsä kuuluu monenlaisia teoksia, esimerkiksi sinfonioita ja konserttoja. Hänen oma soittimensa oli viulu.
Japanin baseballmaajoukkue

Logo
Japanin baseballmaajoukkue (jap. 野球日本代表, Yakyū Nippon-daihyō) edustaa Japania kansainvälisessä baseballissa. Se toimii Japanin baseballliiton alaisuudessa. Joulukuussa 2018 maajoukkue oli World Baseball Softball Confederationin rankingissa sijoitettu ensimmäiseksi. Japani on osallistunut kaikkina viitenä kertana olympialaisiin, kun baseball on ollut osana kesäolympialaisia. Olympialaisissa se on ollut parhaimmillaan toinen Atlantassa 1996. Aasian-mestaruuden se on voittanut 17. kertaa.
Jean Michel N’Lend

| Henkilötiedot |
| --- | --- | --- |
Syntymäaika: 8. toukokuuta 1986 (ikä 38)
Syntymäpaikka:  Yaoundé, Kamerun
Pelipaikka: hyökkääjä
Seura
Seura:  Al Shorta
Seurat
| Vuodet | Seura | O (M) |
| 2006 2006-2007 2007-2008 2008–2009 2010 2011 2012- |  KuPS  FUS Rabat   MC Oran    FK Dunajská Streda  Shanghai Shenhua   Liaoning Whowin    Al Shorta | 0 (0) 11 (7) 23 (14) 25 (6) 24 (9) 35 (12)  (4) |
 Seurajoukkueuran tilastot kattavat vain kansalliset sarjat, päivitetty 14. tammikuuta 2013.
Jean Michel N’Lend  (s. 8. toukokuuta 1986) on kamerunilainen jalkapalloilija, joka edustaa irakilaista Al Shortaa. Talvella 2006 N’Lend pelasi Liigacupia Kuopion Palloseuran riveissä. Hän ei kuitenkaan vakuuttanut seurajohtoa ja sai lähteä joukkueesta ennen Veikkausliiga-kauden alkua.
Kaudella 2010 hän pelasi kiinalaisessa Shanghai Shenhuanin joukkueessa, johon ostettiin seuraavaksi kaudeksi jalkapallon supertähdet Didier Drogba ja Nicolas Anelka Chelseasta.
Jari Kuoppa

Jari Juhani Kuoppa (25. kesäkuuta 1960 Kauhajoki – 31. tammikuuta 2003) oli suomalainen kuulantyöntäjä. Hän edusti urallaan Kauhajoen Karhua sekä myöhemmin Ähtärin Urheilijoita. Häntä valmensi Reima Mäki-Äijälä.
Kuoppa edusti Suomea Stuttgartin EM-kilpailuissa 1986. Hän putosi ensimmäisenä loppukilpailusta oltuaan karsinnassa kolmastoista tuloksella 18,93 m.
Kuoppa voitti Suomen mestaruuden Vaasassa 1986 tuloksella 19,36 ja Hämeenlinnassa 1988 työnnettyään 19,07. SM-hopeaa hän sai Kuopiossa 1987 ja Tampereella 1996 sekä pronssia Lahdessa 1985. Sisäratojen Suomen mestaruuden hän voitti Oulussa 1988 tuloksella 19,01.
Kuoppa työnsi ennätyksensä 20,46 m Teuvalla 29. kesäkuuta 1986. Hän oli liittynyt 20 metrin kerhoon aiemmin samassa kuussa työnnettyään Ähtärissä tuloksen 20,17.
Janka

Janka on nimi, joka tulee unkarilaisen, yläsorbilaisen, puolalaisen tai tšekkiläisen etunimen ”Johanna/Johannes” muodosta ja liittyy lyhenteeseen Jan.
Tunnettuja Janka-nimisiä

Janka Bryl (1917–2006), valkovenäläinen kirjailija
Janka Djagileva (1966–1991), venäläinen punk-muusikko ja runoilija
Janka Kollmann (k. 1942), Suomesta Saksaan luovutettu itävaltalaissyntyinen juutalaispakolainen
Janka Kupala (oik. Ivan Lutsevitš, 1882–1942), valkovenäläinen runoilija, näytelmäkirjailija, lehtimies, kääntäjä ja yhteiskuntavaikuttaja
I’m Not Jesus

| ”I'm Not Jesus” Apocalyptica feat>  Corey Taylor |
| --- | --- | --- |

Singlen tiedot
 Albumilta: Worlds Collide
 Julkaistu: 15. huhtikuuta 2007
 Formaatti: CD
 Tuottaja(t): Jacob Hellner
 Tyylilaji: progressiivinen metalli, sinfoninen metalli, heavy metal
 Kesto: 03.34
 Levy-yhtiö: Sony BMG
Apocalyptican muut singlet
| ”Repressed” 2006 | ”The Nameless” 2007 | ”S.O.S. (Anything But Love)” 2008 |
I'm Not Jesus on metallimusiikkiyhtye Apocalyptican single joka on myös ilmestynyt levyllä Worlds Collide. Kappaleessa on laulajana Corey Taylor joka tunnetaan muun muassa yhtyeistä Slipknot ja Stone Sour. Corey Taylorin ansiosta kappale on saanut kuuluvuutta myös Yhdysvalloissa.
Tietoa

Kappaleen on säveltänyt Apocalyptica, Johnny Andrews ja Geno Leonardo. Coreyn lauluraita on nauhoitettu
Luminous Studiolla Dallasissa Texasin osavaltiossa, rummut on nauhoitettu Helsingissä Suomessa, ja Apocalyptica nauhoitettiin Tukholmassa Ruotsissa. Lisäksi mainittakoon että Taylorin raita nauhoitettiin hänen syntymäpäivänään vuonna 2006. Levyn tuottajana on Johnny Andrews.
Kappaleen instrumentit ovat:
Laulu
Neljä selloa
Rummut
Kappalelista

"I'm Not Jesus" feat. Corey Taylor - 3:35
"Worlds Collide" - 4:29
Premium Edition
"I'm Not Jesus" feat. Corey Taylor - 3:35
"Worlds Collide" - 4:29
"S.O.S. (Anything But Love) (Instrumental) - 4:22
"Burn" - 4:18
Konserttiesitys

Apocalyptica ja Taylor eivät ole esiintyneet yhdessä. Aina kun Apocalyptica esittää kappaleen, yksi selloista korvaa laulun soittamalla saman melodian. Taylor kertoi eräässä haastattelussaan toivovansa että pääsisi esittämään kappaleen joskus Apocalyptican kanssa.
Aiheesta muualla

Apocalyptican kotisivu
Jason Williams (jääkiekkoilija)

| Jason Williams |
| --- | --- |
 Jason Williams vuonna 2014.
Henkilötiedot
Syntynyt: 11. elokuuta 1980 (ikä 44) London, Ontario
Kansalaisuus:   Kanada
Jääkiekkoilija
Lempinimi:  JW29
Pelipaikka:  hyökkääjä
Maila:  oikea
Pituus:  180 cm
Paino:  88 kg
Seura
Seura:  Brantford Blast
Sarja:  ACH
Pelaajaura
Pääsarjaura:  2000–2017
Aik. seurat:  Cincinnati Mighty Ducks (AHL) Detroit Red Wings (NHL) Grand Rapids Griffins (AHL) Ässät (SML) Chicago Blackhawks (NHL) Atlanta Thrashers (NHL) Columbus Blue Jackets (NHL) Connecticut Whale (AHL) Dallas Stars (NHL) Wilkes-Barre/Scranton (AHL) Pittsburgh Penguins (NHL) HC Ambri-Piotta (NLA) Oklahoma City Barons (AHL) Ritten/Renon (Alpenliga) Nottingham Panthers (EIHL)
Jason Williams (s. 11. elokuuta 1980 London, Ontario, Kanada) on kanadalainen, ammattilaisuransa päättänyt jääkiekkoilija. Williamsin pelipaikka on pääasiassa keskushyökkääjä, mutta ylivoimapelissä hän on pelannut myös puolustajana. Hänen jääkiekkouransa paras saavutus on Stanley Cupin voitto 2002. Williams pelasi EIHL:n Nottingham Panthersin joukkueessa keväällä 2017 ja päätti ammattilaisuransa tähän kauteen. Kaudeksi 2017—2018 Williams palasi Kanadaan ja teki lokakuussa sopimuksen amatööriliiga ACH:n Brantford Blastin kanssa. Tämän jälkeenkin Williams on pelaillut ACH-liigan Dundas Real McCoysin joukkueessa muutaman pelin kaudessa.
Ura

Williams pelasi juniorina OHL:n Peterborough Petesissä, josta Detroit Red Wings löysi hänet ja tarjosi sopimusta vapaana pelaajana (Williamsia ei ole koskaan varattu NHL:ään). Ensimmäiset kolme ammattilaiskauttaan Williams liikkui NHL-joukkueen ja AHL:n farmijoukkueen välillä, mutta kaudella 2003–2004 hän pysyi jo koko kauden Red Wingsin mukana, vaikka pelasikin vain noin puolet otteluista (49 kappaletta). Seuraavalla kaudella oli NHL:n työsulku, jolloin Jason pelasi Porin Ässissä SM-liigaa ja teki noin pisteen ottelua kohden.
Ässissä vietetyn kauden jälkeen Williams kuului Detroit Red Wingsin vakiokokoonpanoon. Kaudella 2005–2006 Red Wingsin valmentajaksi tullut Mike Babcock keksi käyttää Williamsia ylivoimapelissä puolustajana, ja sillä paikalla hän teki NHL-uransa ensimmäisen hattutempun lokakuussa 2005 Columbus Blue Jacketsia vastaan. Williams pelasi myös Kanadan joukkueessa vuoden 2006 maailmanmestaruuskilpailuissa Latviassa. Helmikuussa 2007 hän oli osallisena kaupassa, jossa hän siirtyi Detroitista Chicago Blackhawksiin vaihdossa Kyle Calderiin. Chicagossa Williams pelasi tyrän vuoksi seuraavalla kaudella kuitenkin vain 43 ottelua.
Kaudelle 2008–2009 Williams teki vapaana pelaajana sopimuksen Atlanta Thrashersin kanssa. Williams ei ehtinyt pelata Atlantassa kuin 41 peliä, kun hänet myytiin kesken kauden Columbus Blue Jacketsiin tammikuussa 2009 vaihdossa Clay Wilsoniin ja yhteen varausoikeuteen. Williams teki kauden aikana lopulta 47 pistettä 80 ottelussa ja siirtyi kauden jälkeen takaisin Red Wingsiin.
Red Wingsissä Williams pystyi pelaamaan murtuneen pohjeluun takia vain 44 ottelua. Hän teki syksyllä 2010 sopimuksen AHL-joukkue Connecticut Whalen kanssa. Williams pelasi Whalessa helmikuulle 2011, jolloin loukkaantumisista kärsinyt Dallas Stars teki hänen kanssaan loppuvuoden sopimuksen. Kauden jälkeen Williams teki vuoden sopimuksen Pittsburgh Penguinsiin. Kaudella 2011–2012 hän pelasi kahdeksan NHL-ottelua, mutta pääosa kaudesta kului AHL:n Wilkes-Barre/Scranton Penguinsissa.
Kaudeksi 2012–2013 Williams siirtyi Sveitsin pääsarjan HC Ambrì-Piottaan. Ja sieltä kaudeksi 2014-2015 AHL:n Oklahoma City Baronsiin. AHL:ssa pelatun vuoden jälkeen Williams palasi takaisin Eurooppaan, Saksan Kölner Haien joukkueeseen. Saksassa pelatun vuoden jälkeen Williams teki sopimuksen Alppiliigan italialaiseen Ritten/Renonin joukkueeseen, josta siirtyi kesken kauden Englantiin.
Jerónimo Nicola

Jerónimo Nicola
Jerónimo Nicola (s. 7. huhtikuuta 1979 Santa Fe, Argentiina) on argentiinalainen lentopalloilija, joka pelaa kaudella 2008–2009 Raision Loimussa Suomen SM-liigassa. Aikaisemmin hän on pelannut Argentiinan ja Espanjan pääsarjoissa. Hän on rooliltaan hakkuri.
Ura

Nicola alkoi pelaamaan lentopalloa jo nuorena. Hänen ensimmäinen joukkueensa Argentiinan pääsarjassa oli Rosario Central. Pian hän nousi juniorimaajoukkueiden kautta myös Argentiinan A-maajoukkueeseen.
Viiden Argentiinan pääsarjassa pelatun kauden jälkeen Nicola siirtyi neljäksi vuodeksi Espanjan pääsarjaan Numancian joukkueeseen. Espanjassa hän oli joukkueensa paras pistemies ja koko sarjan pistepörssin kärkinimiä jokaisella kaudella. Lopulta hän päätti palata Argentiinaan, jossa hän pelasi kaudella 2007–2008 Boca Juniorsin joukkueessa. Boca Juniors sijoittui tuolla kaudella sarjassa viidennelle sijalle. Nicola pelasi joukkueen ykköshakkurina ja sijoittui liigan pistepörssissä kuudenneksi (424 pistettä) ja torjuntapörssissä kymmenenneksi sijalle.
Kaudeksi 2008–2009 Nicola teki yksivuotisen sopimuksen Suomen SM-liigassa pelaavan Raision Loimun kanssa. Nicola hankittiin Loimuun nostamaan joukkueen profiilia etenkin hyökkäyspelissä.
Maajoukkue

Argentiinan A-maajoukkuetta Jerónimo on edustanut peräti yhdessätoista eri arvoturnauksessa vuosina 1999–2001. Kirkkaimpina tähtenä hänen maajoukkueurallaan ovat pelaaminen maailmanmestaruuskilpailuissa vuonna 1999 Japanissa, sekä Lentopallon maailmanliigassa kausina 2000 ja 2001.
Muuta

Nicolan lempinimi on Indio (suom. intiaani).
Isojoen seurakunta

| Isojoen seurakunta |
| --- | --- |

 tunnus :  sijainti 
 Isojoen kirkko
Tunnustuskunta:  evankelis-luterilainen
Hiippakunta:  Lapuan hiippakunta
Rovastikunta:  Etelä-Pohjanmaan rovastikunta
Pääkirkko:  Isojoen kirkko
Perustettu:  1855
Jäsenmäärä:  1 612 (2021)
– Osuus asukkaista:  86,9 %
Kirkollisvero:  1,75 %
Kirkkoherra:  Mika Helander
Verkkosivusto
Infobox OKNimi-testi OK: 
Isojoen seurakunta on Lapuan hiippakuntaan ja Etelä-Pohjanmaan rovastikuntaan kuuluva Suomen evankelis-luterilaisen kirkon seurakunta, joka toimii Isojoen kunnan alueella.